English: May I thank the business manager for her statement and thank you for changing Government business to allow us to discuss the referendum results of last week? I'm sure that all Members will respect that and be grateful for it. As a result of that, you have deferred the debate on the renaming of this Siambr - not the Siambr, but the renaming of the institution the 'Welsh Parliament'. Can you confirm that, when you bring that motion back, you will have discussed and taken into account some of the amendments that were already being discussed as the motion was being tabled for this week and that that, perhaps, will have progressed a little before we discuss that motion tabled by Government? Secondly, I would just like to raise two or three things that do emerge from the debate that we've had this afternoon on the vote to leave the European Union. Could we please, therefore, have a statement relatively swiftly - certainly before summer - on the way the Government sees their relationship with the single market and the free market, the two possible relationships for Wales? I have already asked the First Minister in terms of how I see things in terms of membership of the European economic area, but it would be good to have a formal statement from Government as to its stance as we enter this process of negotiating our exit from the European Union, because none of these questions have been answered during the last hour and a half, certainly not by those people who wanted to leave the European Union. The second part of that is whether we could have a statement, perhaps from you as the business manager, on the way in which the whole Assembly could participate in that debate. Now, again, the First Minister, in answering questions, said that he wants to see all parties participating in that process. But although we do have a mechanism to establish committees later today, perhaps we should ask whether we need a more party political forum to bring people together in order to be part of this process. Have you come to any view on that? Could we have a statement setting out how you could see that emerging and working? The final point that I would like to raise with you is one that emerges directly from the experience I'm sure each and every one of us is having. I attended a meeting yesterday of the canals forum in Newtown where there is a plan to restore the old canal through Newtown and, time and time again, during these discussions, people were saying that they were applying for European funding for this. You just have to take a step back and say, 'There'll be no European funding available in two years' time or in two and a half years' time' - whatever the timescale is. But that hasn't been permeated people's thinking yet. I'm sure that every one of us will have had such conversations with groups that have relied - perhaps been over-reliant - on European funding in the past, and now they want to proceed with plans that are still important to their communities and that are still important to tourism and developing the economy. So, can we have a statement again before summer from the Cabinet Secretary for the economy - a comprehensive statement setting out all of the plans that are currently funded in Wales under European funding, their term, when they are likely to come to an end and when, if a scheme were to continue, the second stream planning is expected to start? We need to look at this, I think. It can then be referred to a committee, of course, and be discussed in detail. But we truly need to look at this and scope the impact of the fact that the structural funds and the ESF funding will come to an end. We need to scope that very carefully, and a comprehensive statement just setting out, for our information, would be a way for people to actually understand what's going on, and secondly, as we start to look at how we negotiate that, and how we then put pressure on those people who led us in to this situation to ensure that every penny is resorted to Wales.
Welsh: A gaf i ddiolch i'r rheolwr busnes am ei datganiad a diolch am newid busnes y Llywodraeth er mwyn caniatáu inni drafod heddiw ganlyniad y refferendwm yr wythnos diwethaf? Mae'n siŵr bod Aelodau yn parchu ac yn ddiolchgar am hynny. Oherwydd hynny, rydych chi wedi gohirio y ddadl roeddech chi am ei thrafod ynglŷn ag ailenwi'r Siambr - dim y Siambr; mae'r Siambr eisoes yn enw yn y Senedd - ailenwi'r sefydliad yn 'Senedd Cymru'. A fedrwch chi gadarnhau, pan rydych chi'n dod nôl at y cynnig hwnnw, y byddwch wedi trafod ac wedi cymryd i ystyriaeth rai o'r gwelliannau a oedd eisoes yn cael eu trafod wrth i'r cynnig gael ei osod ar gyfer yr wythnos hon, ac felly y bydd hynny wedi symud ymlaen rhywfaint cyn trafod y cynnig yn enw'r Llywodraeth? Ac yn ail, fe hoffwn i jest godi dau neu dri o bethau sydd yn deillio o'r drafodaeth rydym wedi ei chael heddiw ynglŷn â'r bleidlais i adael yr Undeb Ewropeaidd. A oes modd, os gwelwch yn dda, felly, gael datganiad yn weddol o glou - yn sicr cyn yr haf - ar y ffordd mae'r Llywodraeth yn ei gweld ymlaen ar gyfer perthynas y farchnad sengl a'r farchnad rydd - y ddwy berthynas bosibl i Gymru - y tu fewn i'r sefyllfa yma. Rwyf wedi gofyn eisoes i'r Prif Weinidog ynglŷn â lle rwy'n dod ohono fel aelod o'r ardal economaidd Ewropeaidd, ond byddai'n dda iawn cael datganiad ffurfiol gan y Llywodraeth ynglŷn â pha safiad mae'r Llywodraeth yn ei gymryd wrth inni fynd mewn i'r broses o negodi i adael yr Undeb Ewropeaidd, achos nid oes yr un o'r cwestiynau yma wedi eu hateb yn ystod yr awr a hanner diwethaf, yn sicr gan y bobl a oedd am adael yr Undeb Ewropeaidd. Yr ail ran o hynny yw: a oes modd cael datganiad, efallai gennych chi fel y prif reolwr busnes, ynglŷn â'r ffordd y gall y Cynulliad cyfan fod yn rhan o'r trafodaethau hynny? Eto, dywedodd y Prif Weinidog wrth ateb cwestiynau ei fod am weld pob plaid yn cymryd rhan yn y broses yna. Ond er bod gennym nes ymlaen heddiw ffordd o sefydlu pwyllgorau, efallai y dylem ni ofyn a oes angen rhyw ffordd fwy gwleidyddol, fwy pleidiol os liciwch chi, o ddod â phawb at ei gilydd er mwyn bod yn rhan o'r broses yna. A ydych chi wedi ffurfio barn eisoes, ac a oes modd cael datganiad yn gosod allan y ffordd rydych chi'n gweld hynny yn gweithio? Y pwynt olaf hoffwn ei godi gyda chi yw'r un sy'n deillio'n uniongyrchol o'r profiad mae'n siŵr mae pob un ohonom yn ei gael ar hyn o bryd. Bûm mewn cyfarfod ddoe o'r fforwm camlesi yn y Drenewydd, lle mae yna gynllun i adfer yr hen gamlas drwy'r Drenewydd. Ac, wrth gwrs, dro ar ôl tro yn ystod y drafodaeth yma, roedd pobl yn trafod eu bod nhw yn mynd am arian Ewropeaidd i wneud hyn, ac roeddwn i eisiau camu'n ôl a dweud wrth bobl 'Does dim arian Ewropeaidd yn mynd i fod ar gael mewn dwy flynedd, neu ddwy flynedd a hanner' - beth bynnag yw hi. Ond nid yw hynny wedi treiddio drwyddo eto - nid yw wedi suddo drwyddo. Ac mae'n siŵr fod pob un ohonom ni wedi cael sgyrsiau fel hyn gyda grwpiau sydd wedi dibynnu - fe allech chi ddweud wedi gorddibynnu efallai - ond maen nhw wedi dibynnu ar arian Ewropeaidd yn y gorffennol, ac nawr maen nhw eisiau bwrw ymlaen gyda chynlluniau sydd yn dal yn bwysig i'w cymunedau nhw ac sydd yn dal yn bwysig i dwristiaeth a thyfu yr economi. A gawn ni felly ddatganiad cyn yr haf, eto gan yr Ysgrifennydd dros yr economi - datganiad cynhwysfawr yn gosod allan yr holl gynlluniau sy'n cael eu hariannu ar hyn o bryd tu fewn i Gymru o dan arian Ewropeaidd, eu cyfnod nhw, pryd maen nhw'n debyg o ddod i ben a phryd mae disgwyl, pe bai cynllun yn cario ymlaen, i ail ffrwd gynllunio neu beth bynnag i ddechrau? Mae eisiau i ni edrych ar hyn, rwy'n meddwl. Nes ymlaen wedyn, gallai fynd i bwyllgor a chael ei drafod yn iawn. Ond mae wir eisiau edrych a 'scope-io' effaith y ffaith y bydd y cronfeydd strwythurol a'r arian ESF yn dod i ben. Mae eisiau 'scope-io' hynny yn ofalus iawn, a byddai datganiad cynhwysfawr jest yn gosod allan er mwyn i edrych arno fe yn ffordd i bobl sylwi ar y broses yma, ac yn ail, wrth gwrs, wrth i ni ddechrau edrych ar y ffordd rydym yn negodi hynny, a'r ffordd rydym ni wedyn yn rhoi pwysau ar y bobl wnaeth ein harwain ni i'r sefyllfa yma i ddiogelu fod pob ceiniog yn dod i Gymru.